                                        Anexa nr.8 la H.C.L. Păulești nr. _______________


Contract de delegare a gestiunii serviciului public de alimentare cu apă   către
                                                   SC APĂ -CANAL  PĂULEȘTI    SRL

         CAPITOLUL I: Părţi contractante
1.COMUNA PĂULEȘTI  , prin Consiliul Local al comunei Păulești , cu sediul în localitatea Păulești  , județul Prahova, reprezentată prin primar  Tudor Sandu ,    denumită în continuare Autoritate Delegantă

si  

2.S.C. APĂ- CANAL PĂULEȘTI  SRL, cu sediul în Comuna Păulești ,sat Găgeni ,str.Stroe Buzescu nr.4 ,județ Prahova , înregistrată la Oficiul Registrului Comerțului  sub nr.J29/2470/02.11.2023 cod unic de înregistrare 49052550, reprezentată prin d-na Gheorghe Georgiana Ramona , având funcţia de Director general, în calitate de Operator, au încheiat prezentul contract de delegare a gestiunii.

Legislația  română care reglementează organizarea și implementarea serviciilor în sectorul de apă  și în baza căreia a fost încheiat prezentul contract este, în principal ,următoarea:

Legislație primară:

1. O.U.G nr.57/2019 privind Codul Administartiv;

2. Legea nr.213/1998  privind proprietatea publică și regimul juridic al acesteia cu modificările și completările ulterioare;

3. Legea nr.273/2006 privind finanțele publice locale, cu modificările și completările ulterioare;

4. Legea nr.51/2006 a serviciilor comunitare de utilități publice, republicată, cu modificările și completările ulterioare;

5. Legea nr.241/2006  a serviciului de alimentare cu apă și de canalizare, republicată, cu modificările și completările ulterioare;

6. Legea nr.31/1990 republicată, privind societățile comerciale, cu modificările și completările ulterioare;

7. OUG nr.109/2011 privind guvernața corporativă a întreprinederilor publice ,cu modificările și completările din Legea nr.187/2023 și O.U.G nr.115/2023;

8. H.G.R nr.639/2023 pentru aprobarea normelor metodologice a unor prevederi din OUG nr.109/2011 privind guvernața corporativă;

          Legislație secundară:

1. H.G.R nr.671/2007 privind aprobarea Regulamentului de Organizare și Funcționare a A.N.R.S.C;

2. H.G.R nr.745/2007 pentru aprobarea  Regulamentului privind acordarea licențelor în domeniul serviciilor comunitare de utilități publice;

3. H.G.R nr.246/2006 pentru aprobarea  Strategiei naţionale privind accelerarea dezvoltării serviciilor comunitare de utilitate publică;

4. H.G.R nr.677/2017  pentru aprobarea  Metodologiei  de analiză cost –beneficiu pentru investiţiile  în infrastructură fr apă cu modificările şi completările ulterioare ;

5. Ordinul nr.65/2007 privind aprobarea metodologiei de stabilire, ajustare sau modificare a prețurilor/tarifelor pentru serviciile publice de alimentare cu apă și de canalizare;

6. Ordinul nr.323/2022 de modificare și compleatre a  Ordinului nr.65/2007 privind aprobarea metodologiei de stabilire, ajustare sau modificare a prețurilor/tarifelor pentru serviciile publice de alimentare cu apă și de canalizare;

7. Ordinul ANRSC nr.88/2007 pentru aprobarea Regulamentului cadru al serviciului de alimentare cu apă și de canalizare;

8. Ordinul ANRSC nr.89/2007 pentru aprobarea Caietului de sarcini –cadru al serviciului de alimenatre cu apă și de canalizare;

9. Ordinul ANRSC nr.90/2007 pentru aprobarea Contractului – cadru de furnizare/prestare a serviciului de alimentare cu apă și de canalizare;

10. Ordinul ANRSC nr.102/2007 privind  aprobarea Regulamentului de constatare, notificare și sancționare a abaterilor de la reglementările emise în domeniul de activitate (ANRSC).

11. Ordinul nr.230/2022 privind aprobarea metodologiei de  ajustare tarifara a prețurilor/tarifelor pentru serviciile publice de alimentare cu apă și de canalizare,pe baza strategiei tarifare;

12. Ordinul nr.231/2022 privind aprobarea metodologiei de evaluare a modului de implementare a strategiilor rtarifare elaborate in conformitate cu metodologia  de analiza cost-beneficiu pentru investitiile in infrastructura de apa ,aprobata prin HG.677/2017; 

           CAPITOLUL II: Definiții și interpretare
· În scopul aplicării prezentului contract, termenii și expresiile scrise cu majusculă vor avea  sensul stabilit în prezentul articol :

· An contractual : înseamnă o perioada de timp începând cu data începerii contractului  și  terminându-se  la aceeași dată a anilor următori, pană la data încetării duratei prezentului contract.

· Aria delegării : înseamnă aria de competență teritorială a autorității delegante în cadrul căreia sunt sau pot fi furnizare serviciile.

· Autoritate competentă: înseamnă orice instanță judecătorească competentă și orice autoritate locală, națională sau organizație internațională, inspectorat, agenție, ministru, minister, persoana oficială, instituție publică, inclusiv, dar nelimitându-se la Autoritatea de Reglementare.

· Autoritatea de reglementare : înseamnă Autoritatea Națională de Reglementare  pentru Serviciilor Comunitare de Utilitați Publice
· Autorizații : înseamnă toate autorizațiile, licențele, permisele, certificatele, avizele, aprobările  emise  în scopul furnizării / prestării serviciului.

· Bune practici comerciale : înseamnă toate acțiunile, faptele,  metodele și practicile relevante aplicabile în general în vederea gestionarii corecte a serviciului.

· Branșament : înseamnă partea din rețeaua publică de distribuție care face legătură între rețeaua publică și rețeaua interioara a unei incinte sau clădiri naparținând utilizatorilor. Branșamentul deservește un singur utilizator. Branșamentul pană la contor, inclusiv căminul de branșament și contorul aparține rețelei publice de distribuție a apei, indiferent de modul de finanțare a realizării acestuia.

· Bunuri de preluare : înseamnă acele bunuri dobândite, construite de operator  avand ca scop furnizarea serviciilor iar care la data încetării contractului pot reveni autorității delegante, în măsura în care acesta din urmă își manifestă intenția de a prelua bunurile respective în schimbul plății unei compensații, în condițiile Legii  și ale prezentului contract.

· Bunuri de retur : înseamnă acele bunuri publice sau private ale autorității delegante puse la dispoziția operatorului la începutul contractului sau pe parcursul derulării lui și  care la data încetării contractului, revin sau reintră în proprietatea autorității delegante, în deplin drept, în principiu gratuit ( cu excepția cazurilor prevăzute  de prezentul contract), în bună stare, exploatabile  și libere de orice sarcini, ipoteci, grajduri sau garanții ori obligatii similare.

· Bunuri proprii : înseamnă acele bunuri care aparțin operatorului  și care ramân în proprietatea sa după încetarea contractului, cu excepția situațiilor când părțile convin altfel.

· Contract: înseamnă prezentul contract de delegare a gestiunii Serviciului, împreună  cu toate Anexele sale, așa  cum pot fi modificate acestea sau Contractul la un moment dat cu acordul Părților prin acte adiționale.

· Data de începere contract : înseamnă data semnării de către Parți a procesului Verbal de predare primire a bunurilor, care fac parte din infrastructura aferentă serviciului 

· Data intrării în vigoare : înseamnă data semnării contractului, mai jos definită, dată la care contractul va intra în vigoare.

· Data încetării contractului : înseamnă data la care contractul își încetează efectele  între parti .

· Data semnării contractului: înseamnă data  când contractul a fost semnat de reprezentanții delegatului și delegatarului.

· Dauna : orice prejudiciu, direct sau indirect,constând în pierderea efectivă suferită de creditorul obligației neîndeplinită  de cealaltă parte  și beneficiul de care acesta este lipsit, la stabilirea prejudiciului ținându-se cont și de cheltuieli pe care partea prejudiciată le-a realizat  pentru limitarea sau evitarea prejudiciului  și orice  alte costuri și cheltuieli de orice natură  și tip ,angajate în vederea restabilirii situației care ar fi trebuit să existe în lipsa respectivului prejudiciu.

· Delegat: înseamnă societatea S.C. APĂ-CANAL PĂULEȘTI S.R.L. căruia i-a fost atribuit direct  contractul de gestiune delegată a serviciului de alimentare cu apă ;

· Delegatar : înseamnă unitatea administrativ teritorial Unitatea administrativ-teritonală a Comunei  Păulești;

· Durata contractului : așa cum este definită la art.5 în prezentul contract;

· Garanția de bună execuție : înseamnă  accea suma de bani constituită de delegat ce reprezintă angajamentul irevocabil și necondiționat al emitentului de a plăti orice sumă de bani solicitată de Delegatar, pentru a acoperi : plata oricăror penalități care se pot naște din derularea contractului, plata redevenței;

· Indicatori de performanță : înseamnă indicatori tehnici și indicatori privind țintele;

· Indicatori privind țintele : înseamnă cerințe tehnice ,cantitative și procentuale legate de țintele care trebuie atinse în gestiunea serviciului, de îndeplinit de către Delegatar conform Regulamentului Serviciului;

· Indicatori tehnici : înseamnă cerințe și standarde legate de eficiența serviciului care trebuie îndeplinite de Delegat;

· Lege : înseamnă orice norme de drept aplicabile în România

· Redevență : înseamnă suma de bani plătibilă Delegatarului de către Delegat conform prevederilor prezentului contract;

· Serviciul plublic de alimentare cu apă: înseamnă acele activități componente ale serviciului descrise în Caietul de sarcini, se înființează, se organizeză și se gestionează prin grija autorității publice locale.

· Preț/Tarif : înseamnă contravaloarea furnizării / prestării serviciului care face obiectul prezentului contract de delegare de gestiune.

· Utilizator(i):înseamnă :

· 1.comunitatea locală considerată în întregul ei.

· 2.persoane fizice sau juridice care beneficiază individual de servicii în baza unui contract încheiat cu Delegatul;

· Utilizator(i) casnic : înseamnă persoane fizice sau asociații de proprietari;

· Utilizator(i) non –casnic(i) : înseamnă persoane juridice precum agenții economoci, asociații altele decat cele de locatari și instituții publice;

· Zi : înseamnă orice zi calendaristică, atunci când nu se face referire la expresia ” zi lucrătoare”;

· Zi lucrătoare : înseamnă orice zi în afara de sâmbată și duminică, orice sărbătoare legală în Romania, orice zi în care băncile sunt închise pentru tranzacții;

În cuprinsul prezentului contract și sau Anexele sale, termenii folosiți cu majuscule își  vor pastra, indiferent de locul în care sunt folosiți în cuprinsul acestora, înțelesul dat  în definiția aferentă.Termenii utilizați și nedefiniți în prezentul contract și care sunt definiți de actele normative aplicabile vor avea înțelesul prevăzut în definiția corespunzătoare din lege.

  CAPITOLUL III: Obiectul contractului de delegare
Art.1.Obiectul contractului de delegare a gestiunii constă în dreptul şi obligaţia de a furniza/presta serviciul de :

· alimentare cu apă  și de  a exploata infrastructura tehnico-edilitară aferentă serviciului de alimentare cu apă  în aria administrativ-teritorială a Comunei  Păulești  .

Art.2.Scopul, principii generale și obiective ale prezentului contract de delegare;

1.Scopul prezentului contract de delegare este de a defini termenii și condițiile delegării gestiunii serviciului public de alimentare cu apă și canalizare , de către Autoritatea delegantă ,Operatorului.

2.Părțile se angajează să aplice prezentul contract de delegare , în măsura în care este fiecare parte implicata, respectând echilibrul economico-finaciar al furnizării serviciilor și principiile de bază ale continuității și adaptabilității serviciilor  precum și al egalității de tratament utilizatorilor.

3.În schimbul dreptului de a încasa  integral venituri obținute din furnizarea serviciului de apă  , operatorul trebuie, pe întreaga durată a prezentului contract de delegare  să acopere cererea de servicii de alimentare cu apă potabilă  din aria delegării și să furnizeze servicii la o calitate care să corespundă obligațiilor stabilite prin prezentul  contract de delegare.

4.Autoritatea delegantă îi va acorda Operatorului dreptul de acces nelimitat și gratuit, oricând la toate terenurile din aria de competență teritorială a autorității delegante în subsolul cărora sau pe suprafață cărora sunt situate instalații de producție, transport sau distribuție de apă potabilă  și de colectare, transport sau tratare a apei uzate, inclusiv toate terenurile învecinate și drepturile de trecere asociate instalațiilor și necesare în vederea gestionarii și furnizării serviciilor.

5.Autoritatea delegantă   , parte din acest contract, păstrează prerogativele privind  adoptarea politicilor și strategiilor de dezvoltare  a serviciilor, respectiv a programelor de dezvoltare a sistemelor publice de alimentare cu apă  , precum și dreptul de a urmări, controla și supraveghea.

- modul de respectare  și îndeplinire a obligațiilor contractuale asumate de către operator.

-calitatea și eficiența serviciilor publice de alimenatre cu apă   furnizate la nivelul indicatorilor de performanță stabiliți în prezentul contract de delegare;

-modul de administrare, exploatare, conservare și menținere în funcțiune a sistemului de apă  încredințat prin contractul de delegare;

-modul de formare și stabilire a tarifelor pentru serviciile publice de alimentare cu apă  ;

 Obiectivele comune ale autorității delegante și ale operatorului delegatarului sunt:

a)
îmbunătăţirea condiţiilor de viaţă ale utilizatorilor prin promovarea calităţii şi eficienţei acestor servicii;

b)
dezvoltarea durabilă a serviciilor prin realizarea unei infrastructuri edilitare moderne, ca bază a dezvoltării economice și în scopul atragerii investițiilor profitabile pentru comunitatea locală;

c)
protecţia mediului înconjurător.

d)
susținerea dezvoltării economico – sociale a comunei;

e)
gestionare serviciului pe criterii de transparență ,competitivitate și eficiență;

f)
contorizarea consumului de apă pentru fiecare consumator cu care se încheie contract  de furnizare;

g)
menținerea unor preturi și tarife care să sustină activitatea operatorului precum și posibilitatea realizării de investiții;

Art 3

Categoriile de bunuri ce vor fi utilizate de operator în derularea contractului sunt următoarele:

a)
bunuri de retur,  sunt:

- bunurile publice/private  transmise cu titlu gratuit în administrarea operatorului,

- cele realizate pe durata contractului de delegare în scopul îndeplinirii obiectivelor delegării şi care, la încetarea contractului, revin deplin drept gratuit, în bună stare, exploatabile şi libere de orice sarcini sau obligaţii autorității delegante. În cazul încetării contractului înainte de termen, operatorul este îndreptăţit să primească valoarea neamortizată a bunurilor realizate din fondurile sale.

Aceste bunuri includ : terenuri aflate în proprietatea autorității delegante, construcții aferente serviciului de apă , instalații pentru producția și distribuția de apă potabilă.

Bunurile de retur care există la data intrării în vigoare a contractului de delegare de gestiune și care sunt predate operatorului precum și bunurile construite de către autoritatea delegantă fac parte din patrimoniul autorității delegante. 
Bunurile de retur realizate de operator sunt de la început proprietatea sa. Orice bun dobândit de autoritatea delegantă pentru serviciul de apă  după data intrării în vigoare a prezentului contract, poate fi dat în administrare operatorului printr-un act adițional la prezentul contract.

Cu ocazia inventarierii anuale, operatorul are obligația să comunice autorității delegante, situația bunurilor de retur precum și valorile acestora. Totodată autoritatea delegantă trebuie să comunice operatorului orice modificare a valorii ca urmare a reevaluării acestora. Operatorul  urmând să facă propuneri autorității delegante cu privire la casarea acestora.

b)
bunuri de preluare - sunt bunuri de preluare, acele bunuri care la încetarea contractului de delegare pot revin delegatarului, în măsura în care acesta din urma îşi manifestă intenţia de a prelua bunurile respective în schimbul plăţii unei compensaţii, în condiţiile legii;

c)
bunuri proprii - sunt acele bunuri care la încetarea contractului rămân în proprietatea delegatului.

CAPITOLUL IV: Durata contractului
Art. 4 (1)
Durata contractului de delegare a gestiunii este de 5 ( cinci) ani calendaristici, începând de la data semnării contractului.

       (2)
Pe întreaga durată a delegării, se interzice operatorului subcontractarea activităţilor componente ale serviciului public de alimentare cu apă .

Art. 5  Contractul de delegare a gestiunii  nu poate fi prelungit prin act adiţional.

CAPITOLUL V: Aria teritorială pe care se prestează serviciile.
Art.6.Pe durata prezentului contract de delegare , Autoritatea Delegantă deleagă în mod exclusiv Operatorului  furnizarea serviciului delegat în aria teritorială aferentă unităţii administrativ teritoriale Păulești.
Art.7.(1)Autoritatea administraţiei publice locale Păulești  ,  păstrează prerogativele privind adoptarea politicilor şi a strategiilor de dezvoltare a serviciilor publice de alimentare cu apă și canalizare , precum şi dreptul de a urmări, de a controla şi de a supraveghea îndeplinirea obligaţiilor privind realizarea acestui serviciu pe criterii de competitivitate și eficiență economică:

a)
 respectarea şi îndeplinirea obligaţiilor contractuale asumate de operatorul de alimentare cu apă şi de canalizare;

b)
 calitatea serviciilor prestate/furnizate la nivelul indicatorilor de performanţă stabiliţi;

c)
 parametrii serviciilor furnizate/prestate;

d)
 modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar-urbane aferente serviciului public de alimentare cu apă și canalizare , încredinţată prin contractul de delegare;

e)
 respectarea  prețurilor și tarifelor pentru serviciul public de alimentare cu apă .

f)
 achizionarea materialelor şi bunurilor de consum necesare derulării contractului de delegare şi execuţia lucrărilor specifice serviciului de alimentare cu apă  din domeniul public sau privat al unitații administrativ teritoriale a comunei, de către personalul calificat al prestatorului.

g)
să stabilească programe de reabilitare, extindere și modernizare a infrastructurii tehnico- edilitare aferente serviciului.

h)
să coordoneze proiectarea și execuția lucrărilor tehnico- edilitare a investițiilor în scopul realizării acestora într-o concepție unitară  și corelată cu programele de dezvoltare economico- sociale a localității.

i)
să realizeze investiții în infrastructura tehnico- edilitara a serviciului  și în acest scop să finanțeze lucrările necesare precum și să contracteze și să garanteze împrumuturile în vederea finanțării programelor de investiții;

j)
să încaseze redevența de la Delegat conform prevederilor prezentului contract;

k)
să aplice penalități în caz de neexecutare sau executare cu întârziere a obligațiilor prezentului contract.

l)
să își exprime intenția de a dobândi bunurile de preluare și să solicite delegatului să semneze contractul de vanzare –cumpărare a acestora la încetarea prezentului contract.

m)
să modifice unilateral partea reglementată a contractului respectiv: regulamentul serviciului, caietul de sarcini al serviciului  pentru motive ce țin de interes național sau local;

n)
în caz de nerespectare a contractului, delegatarul poate solicita pe baza unor analize temeinice, retragerea licenței de către ANRSC, penalizări sau daune- interese, poate încasa garanția de bună execuție  sau poate rezilia contractul de delegare.

(2)
Pe durata prezentului  contract de delegare , Autoritatea Delegantă deleagă în mod exclusiv operatorului furnizarea serviciului delegat în aria teritorială aferentă unităţii administrativ teritoriale Păulești.
(3)
Prin urmare, Autoritatea Delegantă se obligă să nu acorde nici o autorizaţie administrativă sau de altă natură, care ar putea duce la limitarea sau împiedicarea Operatorului în exercitarea drepturilor sale de furnizare în exclusivitate a Serviciului delegat.

a)
Autoritatea Delegantă  se obligă de asemenea să depună toate eforturile pentru a-l proteja pe Operator împotriva atingerilor de orice natură aduse exerciţiului drepturilor sale exclusive în aria teritorială a comunei Păulești   şi, în cazul litigiilor, să-l sprijine pe operator până la soluţionarea acestora.

b)
Autoritatea Delegantă nu poate în nici un caz să ceară tragerea la răspundere a Operatorului în temeiul literei a) de mai sus, cu excepţia cazului în care nerespectarea exclusivităţii ar fi provocată de un act săvârşit cu intenţie de autoritatea delegantă sau de neîndeplinirea de către acesta a obligaţiilor sale prevăzute în prezentul Contract de Delegare.

  CAPITOL VII:Drepturile părților
Art. 8.Operatorul are următoarele drepturi:

Sectiunea1: Drepturile Operatorului:                                          

a)
să exploateze în mod direct,  pe riscul şi pe răspunderea sa, bunurile, activităţile şi serviciul public de alimentare cu apă  care fac obiectul contractului de delegare a gestiunii;

b)
să încaseze contravaloarea serviciului prestat;

c)
să iniţieze modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;

d)
să aplice preţul/tariful aprobat conform legislaţiei în vigoare;

e)
să încheie contracte de furnizare a serviciului cu toţi utilizatorii;

f)
să propună ajustarea şi modificarea preţurilor/tarifelor.

Sectiunea 2 : Drepturile Autorității Delegante

Art. 9.Autoritatea delegantă are următoarele drepturi:

a)
de a stabili şi de a aproba programele de reabilitare, extindere şi modernizare a dotărilor existente, cu consultarea delegatului;

b)
de a corela cu programele de dezvoltare economico-socială a localităţilor şi de amenajare a teritoriului efectuarea lucrărilor de investiţii în scopul realizării acestora într-o concepţie unitară;

c)
de a aproba studiile de fezabilitate privind reabilitarea, extinderea şi modernizarea dotărilor publice aferente serviciilor publice delegate;

d)
de a realiza investiţii de interes comun în domeniul infrastructurii tehnico-edilitare aferente serviciilor publice delegate;

e)
de a finanţa realizarea de lucrări necesare serviciilor publice delegate;

f)
de a-şi manifesta intenţia de a dobândi bunurile de preluare şi de a solicita delegatului încheierea contractului de vânzare-cumpărare cu privire la aceste bunuri. În termen de 30 de zile delegatarul este obligat să îşi exercite dreptul de opţiune sub sancţiunea decăderii;

g) de a inspecta bunurile, activităţile şi serviciile publice delegate; de a verifica stadiul de realizare a investiţiilor, precum şi modul în care este satisfăcut interesul public; de a verifica respectarea obligaţiilor asumate prin contract, cu notificarea prealabilă a delegatului şi în condiţiile prevăzute în caietul de sarcini şi în regulamentul serviciului;

h)
de a aproba structura şi ajustările de tarife propuse de către delegat, în baza avizului autorităţii de reglementare şi în conformitate cu prevederile legale în vigoare;

i) de a rezilia contractul, în condiţiile legii, în cazul în care delegatul nu respectă obligaţiile asumate prin contractul de delegare.

j) de a suspenda sau limita furnizarea/prestarea  serviviilor fară plata vreunei penalizări  cu un preaviz de 5 zile, în următoarele cazuri:

· -depășirea termenului legal pentru achitarea facturilor;

· -utilizarea neautorizată a serviciilor (aviz, contract);

· -împiedicarea operatorului să verifice instalațiile și să citească apometrele;

· -branșare ori racordare fară acordul operatorului;

CAPITOLUL  VIII : Obligațiile părților:                                      
Secțiunea 1: Obligațiile Operatorului

Art. 10.Operatorul  are următoarele obligaţii:

a) să obţină de la autorităţile competente avizele, acordurile şi autorizaţiile necesare furnizării serviciului delegat; să obțină  licență clasă 3  de la A.N.R.S.C  în termen de 3 luni de la semnarea  contractului de delegare de gestiune  de ambele parti.
b) să respecte angajamentele luate prin contractele de delegare a gestiunii;

c) să respecte prevederile regulamentului serviciului delegat, caietului de sarcini al serviciului şi ale celorlalte reglementări specifice serviciului delegat;

d) să servească toţi utilizatorii din unitatea administrativ-teritorială unde i-a fost delegat serviciul;

e) să respecte indicatorii de performanţă prevăzuţi în anexa la regulamentul serviciului delegat;

f) să furnizeze autorității delegante informaţiile solicitate şi să asigure accesul la toate informaţiile necesare în vederea verificării şi evaluării funcţionării şi dezvoltării serviciilor publice delegate în conformitate cu clauzele contractului de delegare şi cu prevederile legale în vigoare;

g) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;

h) să preia de la delegatar, pe baza de proces-verbal de predare-preluare, patrimoniul, precum şi personalul angajat, aferent realizării serviciului delegat;

i) să efectueze serviciul public delegat conform prevederilor regulamentului serviciului şi caietului de sarcini, în condiţii de calitate şi eficienţă;

j) să fundamenteze şi să supună aprobării preţurile/tarifele ce vor fi utilizate pentru serviciul delegat;

k) să nu subdelege serviciul şi bunurile care fac obiectul delegării, cu excepţia situaţiei prevăzute la art. 211 alin. (3) din Legea serviciului de alimentare cu apă şi de canalizare nr. 241/2006. cu modificările şi completările ulterioare;

l) să plătească redevenţa la valoarea prevăzută şi la termenul stabilit în contractul de delegare a gestiunii;

m) să ia toate măsurile necesare privind bunurile de retur, astfel încât, la încheierea contractului de delegare, să nu fie afectată capacitatea delegatarului de a realiza serviciul;

n) să fundamenteze necesarul anual de fonduri pentru investiţii;

o)  să propună delegatarului scoaterea din funcţiune a mijloacelor fixe aparţinând patrimoniului delegat în baza legislaţiei în vigoare;

p)  să transmită delegatarului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acesteia;

q) să restituie bunurile de retur, în deplină proprietate, în mod gratuit şi liber de orice sarcini, la încetarea contractului de delegare a gestiunii;

r) la încetarea contractului de delegare a gestiunii din alte cauze decât termenul, forţa majoră, delegatul este obligat să asigure continuitatea prestării activităţii în condiţiile stipulate în contract, până la preluarea acesteia de către delegatar, dar nu mai mult de 90 de zile;

s)  să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;

t)  să ia măsurile necesare privind igiena, siguranţa la locul de muncă şi normele de protecţie a muncii;

u)  să predea la încheierea contractului toată documentaţia tehnico-economică referitoare la serviciul gestionat;

v)  să realizeze investiţii, conform angajamentelor asumate prin bugetele anuale de venituri și cheltuieli, programul de investiții și dotări. Să întocmească periodic programe  de reparații, dotări și investiții pe care să le supună spre aprobare autorității publice tutelare.

w)  să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului;

x) în cazul în care delegatul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii  publice, în vederea luării măsurilor ce se impun pentru asigurarea continuităţii activităţii sau serviciului public;

y) să mențină numărul de angajați preluați, conform politicii de menținere, recalificare și protecție socială;

z) în cazul intervențiilor pentru efecuarea lucrărilor de retehnologizare și reparații care impun întreruperea furnizării/prestării serviciului se aduc la cunostiință utilizatorilor cu cel puțin 10 zile înainte de data programată.

Art .11.Secțiunea 2 : Obligaţiile Autorității Delegante:

a)
să predea operatorului la data întrării în vigoare a contractului de delegare toate bunurile, instalaţiile, echipamentele şi dotările aferente întregii activităţi, cu inventarul existent, libere de orice sarcini, pe bază de proces-verbal de predare-preluare;

b)
să notifice părţilor interesate, la cerere, informaţii referitoare la încheierea prezentului contract de delegare;

c)
să faciliteze operatorului autorizarea lucrărilor şi investiţiilor pe domeniul public şi privat, în conformitate cu reglementările legale în vigoare;

d)
să îşi asume pe perioada derulării contractului de delegare toate responsabilităţile şi obligaţiile ce decurg din calitatea sa de proprietar;

e)
să ia toate măsurile pentru înlocuirea bunurilor pe care le scoate din uz, în aşa fel încât să se păstreze capacitatea de a realiza serviciul public delegat;

f)
să nu îl tulbure pe operator în exerciţiul drepturilor rezultate din prezentul contract de delegare;

g)
să nu modifice în mod unilateral contractul de delegare, în afară de cazurile prevăzute expres de lege;

h)
să notifice operatorul apariţia oricăror împrejurări de natură să aducă atingere drepturilor acestuia;

i)
să verifice periodic următoarele: serviciile publice furnizate şi nivelul de calitate al acestora; îndeplinirea indicatorilor de performanţă şi aplicarea penalităţilor pentru neîndeplinirea acestora; menţinerea echilibrului contractual rezultat prin licitaţie; asigurarea unor relaţii echidistante şi echilibrate între delegat şi utilizatori; clauzele de administrare, întreţinere şi predare a bunurilor publice, planul social de limitare a efectelor negative ale concedierilor.

CAPITOLUL IX:Redevența
Art. 12.(1)Operatorul va plati Autorității Delegante o redevență anuala. 

Redevența este un element esențial al planului de afaceri, și se detaliază în startegia privind redevența  pe periaoda de reglemenatre economică.

 
Investițiile efectuate pentru reabilitarea, modernizarea si/sau extinderea sistemelor de alimentare cu apă  sunt bunuri de retur si se vor recupera :

a)prin amortizare in conformitate cu prevederile legale pentru partea finanțata din fonduri proprii si, respectiv, 

b)prin redevență stabilita potrivit contractului de delegare pentru partea finantata din fonduri publice.

(1) Redevenţa se calculează luând în considerare valoarea calculată similar amortizării pentru mijloace fixe aflate în proprietate publică, componente ale sistemului public de alimentare cu apă  date în administrare , puse la dispoziţia operatorului  şi gradul de suportabilitate al populaţiei.

(2) Fondurile constituite din redevenţă vor fi folosite exclusiv pentru investiţii, reabilitarea, modernizarea şi/sau extinderea sistemelor de alimentare cu apă şi de canalizare.

(3) Redeventa aferenta anilor 2024 -2028 va fi egala cu sumele cuprinse în strategia privind redeventa, conform tabelului de mai jos:

	STRATEGIA PRIVIND REDEVENȚA
	2024
	2025
	2026
	2027
	2028

	
	lei/an
	lei/an
	lei/an
	lei/an
	lei/an

	Apa potabilă produsă, transportată și distribuită
	25.000
	30.000
	35.000
	40.000
	45.000


CAPITOLUL X: Preţurile practicate şi procedura de stabilire, modificare sau ajustare a acestora conform STRATEGIEI DE TARIFARE,
Art .13
 (1) Prețul   pentru serviciul de alimentare cu apă   este :                  

                        - apă potabilă 3,53 lei/mc fără TVA, ce va fi folosit până la obținera avizului de la A.N.R.S.C București,după care devine preț initial în startegia de tarifare .
(2) Planul anual de evoluție a prețului aferent serviciului public de alimentare cu apă furnizat/prestat de operatorul SC APĂ CANAL PĂULEȘTI SRL va fi :

	STRATEGIA DE TARIFARE
	Ajustări în termeni reali 

(în procente)

	Specificație
	Preț/Tarif inițial

Pn/Tn

la data de 1 a lunii următoare aprobării în C.L
	
	
	
	
	

	Anul
	
	01/12/2024
	01/12/2025
	01/12/2026
	01/12/2027
	01/12/2028

	Preț apă în întreaga arie de operare – comuna Păulești
	3,53 lei/mc
	5,00 %
	6,00%
	7,00%
	8,00%
	9,00%


*Prețul inițial se aplică până la data primei ajustări anuale, respectiv                                   01.12.2024.

Strategia de tarifare presupune ajustări tarifare ale prețurilor în fiecare an, cel târziu până la data de 1 decembrie, atât în termeni reali, cât și cu inflația, conform următoarei formule de ajustare tarifară: 

Preț n+i /[image: image2.png]Tarif,+; = Pret/Tarif, « (1 +ap.q) « (1 +ap.0) = s 1+ ans )« lay



 

  unde:

  P n+1/Tn+i - preţul/tariful la data „n+i“;

  P n /Tn – preţul/tariful iniţial la data de  1 a lunii următoare aprobării în Consiliul Local.

  an+1, an+2 ,..,an+i - ajustarea în termeni reali a prețului/tarifului la data n+1, n+2, ... respectiv n+i;

  In+i - inflația aferentă ajustării „n+i“, care se calculează conform următoarei formule: 

, unde:

IPC - indicele prețurilor curent, respectiv cel mai recent indice al prețurilor disponibil, la data solicitării;

  IPI - indicele prețurilor inițial, la data de  1 a lunii următoare aprobării în Consiliul Local.

 INF - rata inflației pentru perioada de 12 luni înainte de cel mai recent indice al prețurilor disponibil;

m - numărul de luni între data celui mai recent indice al prețurilor disponibil și data efectivă de aplicare a noului preț;

  indicele prețurilor - indicele prețurilor de consum total publicat lunar de Institutul National de Statistică.

În cazul în care inflația cumulată de la ultima ajustare depășește 4%, se pot solicita până la maximum două ajustări intermediare doar cu inflația, conform formulei de ajustare tarifară.

Art. 14 Contravaloarea serviciilor publice delegate se va determina în preţului unic  în funcție de cantităţile  stabilite conform procedurii de facturare.

CAPITOLUL XI: Clauze speciale privind menţinerea echilibrului contractual – Indicatorii de performanță
Art. 15
a)
Indicatorii de performanţă, cantitatea şi calitatea serviciilor publice de alimentare cu apă  sunt prevăzute în caietul de sarcini şi regulamentul de organizare şi funcţionare, parte integrantă din contractul de delegare.

b)
Indicatorii de performanţă stabilesc condiţiile ce trebuie respectate de Operator în asigurarea serviciilor publice de alimentare cu apă .
c)
Indicatorii de performanţă asigură condiţiile pe care trebuie să le îndeplinească serviciile publice de alimentare cu apă și canalizare , avându-se în vedere:

-continuitatea din punct de vedere cantitativ şi calitativ;

-adaptarea permanentă la cerinţele utilizatorilor;

-excluderea oricărei discriminări privind accesul la serviciile publice de alimentare cu apă ;

-respectarea reglementărilor specifice din domeniu.

Operatorul va presta serviciul astfel încât să asigure îndeplinirea Indicatorilor de performanță, stabiliți în regulamentul serviciului.

Indicatorii de performanță includ fară a se limita la acestea, următoarele cerințe:

a) eficiența în încheierea contractelor de prestare de servicii de către Operator cu Utilizatorii, după caz ;

b)eficiența în îmbunătățirea parametrilor de calitate în contractele de prestare de servicii încheiate;

c)modul de reacție a Operatorului la plângerile utilizatorilor;

d)respectarea de către Operator  a obligației de a furniza informații privind serviciul;

e)gradul de acoperire al furnizării/prestării serviciului.

CAPITOLUL  XII :Penalități, clauze de întarziere
Art. 16
(1)
Neplata redevenţei sau executarea cu întârziere a acestei obligaţii precum şi neexecutarea în termen a obligaţiilor prestării serviciului de căre Operator  conduce la penalizări de 0,1% pentru fiecare zi de întârziere.

(2)
Nerespectarea repetată a programelor furnizare a serviciilor din punct de vedere cantitativ şi calitativ, duce la rezilierea de plin drept a contractului.

(3)
Neîndeplinirea indicatorilor minimi de performanţă duce la rezilierea de plin drept a contractului.

CAPITOL XIII: Clauze contractuale referitoare la împărțirea responsabilităților între părți
Art. 17
(1)Operatorul are obligaţia să obţină toate acordurile, autorizaţiile şi avizele prevăzute de legislaţia în domeniu şi să respecte normele legale de profil.

CAPITOLUL  XIV: Sarcinile și responsabilitățile parților cu privire la investiții inclusiv sursa de finanțare
Art.18
     Finanțarea și realizarea investițiilor aferente sistemelor de utilități publice se face cu respectarea legislației în vigoare privind inițierea, fundamentarea, promovarea și aprobarea investițiilor publice.

     Finanțarea cheltuielor de capital pentru realizarea obiectivelor de investiții publice ale unității  administartiv teritoriale  , aferente sistemelor de utilități publice se asigura din următoarele surse:

1.Venituri proprii operator;

2.Alocații buget local;

3.Fonduri proprii operator;

4.Credite bancare;

5.Fonduri nerambursabile;

6.Fonduri speciale instituite la nivelul autorității publice locale prin hotărâre: cota de dezvoltare și fondul de întreținere, înlocuire și dezvoltare.

(1)Anual, Operatorul odată cu elaborarea bugetului de venituri și cheltuieli va întocmi programul de investiții și dotări pe care îl va supune spre aprobare Autorității Delegante.Autoritatea Delegantă  aprobă  lista de investiții, reabilitările, modernizările, obiective noi, extinderi inclusiv finanţarea lucrărilor de investiţii aferente infrastructurii serviciului de alimentare cu apă şi de canalizare, necesar pentru conformare la cerinţele impuse de autorităţile de mediu.

(2)Programul de realizare a investiţiilor propuse şi aportul acestora în cadrul sistemului după punerea în funcţiune, vor fi stabilite de comun acord între părţi, Operatorul având posibilitatea identificării surselor de finanţare rambursabile sau nerambursabile, după caz.

(3)Operatorul va continua politicile de realizare a investiţiilor propuse şi demarate (conform cu strategia locală de dezvoltare) în strânsă colaborare cu Autoritatea Delegantă.Pentru a sigura  o operare  sustenabilă  a infrastructurii ,operatorul trebuie să implementeze  un plan de management al activelor ,în lipsa acestuie trebuie să prezinte un graphic detaliat pentru implementare acestuia,în perioada de reglemenatre economic.
(4) Planul de investiții trebuie să conțină componenta de dezvolare dar și cea de înlocuire ,pe baza planului de management al activelor dar și din startegia de dezvolare locală.

(5) Componenta de dezvoltare  trebuie să conțină investiții prioritare necesare atingerii țintelor de conformare  asumate de România prin Tratatul  de aderare  la Uniunea Europeană și /sau impuse prin reglementările europene transpuse în legislația naționalăîn corelare cu masterplanul județean.

(6) Componenta de înlocuire trebuie să conțină părți din sistemul de apă și canalizare care trebuie înlocuit pe baza planului de management al activelor,

(7) Obligatoriu planul de investiții trebuie să conțină și sursa de finanțare.: sursă proprie, surse atrase,granturi fonduri europene, subvenșii și credite.
(8)Obiectivele de investiții publice specifice infrastructurii tehnico-edilitare aferente serviciilor de utilități publice, ce implică fonduri de la bugetul local se nominalizeză  în listele anuale  de investiții anexate la bugetele locale și se aproba prin hotarâri ale autorității deliberative ale unității administrativ teritoriale.

CAPITOLUL XV: Politica de menținere și recalificare a forței de munca, precum și protecția acesteia

Art. 19
(1)Personalul angajat al Operatorului beneficiază de toate drepturile prevăzute în contractul  individual de muncă şi codul muncii. Operatorul  vă întocmi planuri anuale, pe categorii profesionale de angajaţi, în vederea perfecţionării acestora, prin participarea lor la cursuri, seminarii, instruiri.

(2)Numărul anual al angajaţilor Operatorului va fi stabilit de acesta, prin ștat de funcţii aprobat de către Adunarea Generală a operatorului , în funcţie de politicile strategiile acestuia, prin consultări periodice cu Delegatarul.

(3)În cadrul măsurilor de eficiență  a personalului ,operatorul trebuie să stabilească  măsuri de optimizare  a activității personalului ,prin raportare la cele mai bune practice  din sectorul  de apă și canalizare( plotica de personal pentru perioada planului de afaceri  și măsuri de creștere a  eficienței personalului  prin stabilirea unor ținte  de performanță  prin consulatrea cu autoritățile  administației publice locale.

CAPITOLUL XVI: Forța majoră
Art.20
(1)Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligaţiei respective a fost cauzată de forţă majoră.

(2)Partea care invocă forţa majoră este obligată să notifice celeilalte părţi în termen de 10 de zile de la producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

(3)Dacă în termen de30 de zile de la producerea evenimentului respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fară că vreuna dintre ele să pretindă daune-interese.

   CAPITOL XVII: Rezilierea contractului de delegare a gestiunii
Art. 21
Rezilierea  de plin drept a contractului operează:

-în cazul în care Operatorului i se retrage licența  emisă de A.N.R.S.C. privind furnizarea serviciului de alimentare cu apă  sau când aceasta nu este prelungită după expirarea termenului pentru care a fost acordată;

-în cazul nerespectării obligaţiilor contractuale de către Operator, cu plata unei despăgubiri în sarcina Autorității Delegante;

-în cazul nerespectării obligaţiilor contractuale de către Autoritatea Delegantă.

CAPITOL XVIII: Răspunderea contractuală

Art. 22
Nerespectarea dovedită de către părţile contractante a obligaţiilor contractuale prevăzute în prezentul contract de delegare a gestiunii atrage răspunderea contractuală a părţii în culpă.

Partea în culpă este obligată la plata penalităţilor prevăzute în caietul de sarcini, iar dacă acestea nu acoperă paguba, pentru partea neacoperită este obligată suplimentar la daune-interese.

Părţile contractante vor stabili în mod explicit care sunt penalităţile pentru neîndeplinirea fiecăreia dintre obligaţiile asumate în prezentul contract.

CAPITOLUL  XIX : Încetarea contrctului de delegare a gestiunii
Art.23
Prezentul contract de delegare a gestiunii încetează în următoarele condiții:

a)
la expirarea duratei stabilite prin contractul de delegare, dacă părţile nu convin, în scris, prelungirea acestuia în condiţiile legii;

b)
în cazul în care interesul naţional sau local o impune, prin denunţarea unilaterală de către delegatar, cu plata unei despăgubiri juste şi prealabile în sarcina delegatarului;

c)
în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;

d)
la dispariţia, dintr-o cauză de forţă majoră, a sistemului sau în cazul imposibilităţIi obiective a delegatului de a-l exploata, prin renunţare, fără plata unei despăgubiri;

e)
în cazul reorganizării judiciare sau a falimentului delegatului;

alte clauze de încetare a contractului de delegare a gestiunii, convenite de părţi, fără a aduce atingere prevederilor legale în vigoare.

CAPITOLUL XX: Litigii
Art. 24
În cazul unei dispute sau neînțelegeri privind interpretarea sau executarea contractului , părțile vor face toate eforturile necesare pentru a soluționa  pe cale amiabilă orice dispută în termen de 30 de zile  din momentul când una din părți a comunicat în scris celeilalte părți existența unei dispute și obiectul acesteia.

Litigiile de orice fel ce decurg din executarea contractului de delegare a gestiunii se supun instanţei judecătoreşti competente, potrivit legii.

Contractul de delegare a gestiunii are ca anexe obligatorii următoarele:

a)
caietul de sarcini privind furnizarea/prestarea serviciului de alimentare cu apă ;
b)
regulamentul serviciului de alimentare cu apă ;
c)
inventarul bunurilor mobile şi imobile, proprietate publică sau privată a unităţi administrativ-teritoriale Păulești , 

d)
procesul-verbal de predare-preluare a bunurilor prevăzute la lit. c). 

Modificarea prezentului contract de delegare a gestiunii se face numai prin act adiţional încheiat între părţile contractante.

Prezentul contract de delegare a gestiunii intră în vigoare la data semnării lui şi a fost încheiat în 2(două) exemplare.

Autoritatea delegantă ,                                                                 Operator,
UAT- PĂULEȘTI   ,                                                          SC APĂ- CANAL 
Primar   ,                                                                              Director general,
Tudor Sandu                                                                      Gheorghe Ramona       

